section_heading: Povijest
paragraph_text: Godine 2004., oskarovka Halle Berry glumila je mačkastu kradljivicu u filmu Catwoman francuskog redatelja video spotova Pitofa, no film se slabo držao stripovske osnovice (najočitiji primjer je to što alter ego žena-mačke u ovom filmu nije Selina Kyle, već tamnoputa Patience Philips). Film je bio jedan od najvećih neuspjeha godine, kako kod kritičara, tako i na blagajnama kina. Anne Hathaway glumi Selinu Kyle (žena-mačku) u filmu "Vitez tame: Povratak", nastavku filma "Vitez tame".